Rikunarita-ORG/Wikinium huggingface dataset:
# رياضة د لهواية

ناس هواة كيلعبو لڤولي على جنب لبحر
**الرياضة د لهواية** هيّا لممارسة د الرياضة بلا مايكون لهدف ؤلا لعامل لأساسي فيها هوّا لمدخول. لهدف ديال الرياضي لهاوي يقدر يكون لمحافضة على الصحة ؤلا تطوير لقوة د لجسم ديالو، لمعاشرة معا الصحاب، ؤلا لمتعة. لمستوى د اللعب و لقدرات ف الرياضة د لهواية كيكون عادةً نازل على الرياضة لحتيرافية، حيت اللعاب لمحتارف كيكون قادر يتريني لوقت كامل بلا مايتّشغل ب خدمة خرة، و ماكيكونش خايف من لإصابات ب نفس الدرجة د لهاوي، حيت ف لعادة كيكون مكوڤري ب لاصورانص و لكونطرا ديالو معا فرقة ؤلا مونضامة لي محتاضناه.

تال لقرن 19، كانت الرياضة د لهواية كاتّعتابر واحد *لماتال أعلى*، سيرتو عند الطبقة لمرفّحة د لمجتمع لغربي، عكس الرياضة لحتيرافية. ف لقرن 20، هاد اللخرة بدات بشكل تدريجي كاتسيطر و كاتنتاشر، و ولات مقبولة كتر بشكل واسع، وخا باقين مونضمات لي كيأطرو لممارسة ديال الرياضة د لهواية. أغلبية د الناس لي كيمارسو الرياضة ليوم هواة.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |